**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2017 թվականի դեկտեմբերի 28-ի N 1731-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ**

Համաձայն ՀՀ կառավարության 28.12.2017թ. թիվ 1731-Ա որոշման՝ Հայաստանի Հանրապետության Գեղարքունիքի մարզ, համայնք Վաղաշեն, Կամոյի խճուղի թիվ 34 հասցեում գտնվող 510.4 ք.մ մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.12574 հա հողամասը որպես սպանդանոց շահագործելու նպատակով անհատույց օգտագործման իրավունքով 25 տարի ժամկետով տրամադրվել է «Մարտունու սպանդանոց» սահմանափակ պատասխանատվությամբ ընկերությանը, և 23.09.2020թ. Ընկերության ու Պետական գույքի կառավարման կոմիտեի միջև կնքվել է ոչ բնակելի տարածքի անհատույց օգտագործման թիվ 63/0020 պայմանագիրը:

«Մարտունու սպանդանոց» սահմանափակ պատասխանատվությամբ ընկերությունը համապատասխան գրությամբ դիմել է ՀՀ վարչապետին՝ տեղեկացնելով, որ վերը նշված անշարժ գույքը չի շահագործվել, քանի որ այն գտնվում է բնակելի տներից 10-20մ հեռավորության վրա, որն էլ արժանացել է բնակիչների դժգոհությանը, և խնդրել է անշարժ գույքը հետ վերցնել Ընկերությունից:

Հիմք ընդունելով վերոգրյալը և ի կատարումն ՀՀ վարչապետի 11.04.2022թ. թիվ 02/16.3/11207-2022 հանձնարարականի՝ Պետական գույքի կառավարման կոմիտեի կողմից մշակվել է «Հայաստանի Հանրապետության կառավարության 2017 թվականի դեկտեմբերի 28-ի N 1731-Ա որոշման մեջ փոփոխություն կատարելու մասին» ՀՀ կառավարության որոշման նախագիծը:

«Հայաստանի Հանրապետության կառավարության 2017 թվականի դեկտեմբերի 28-ի N 1731-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը չի բխում համապատասխան ռազմավարական փաստաթղթերից։